ባለሥልጣኑ ህብረተሰቡ ስለሸማቾች መብት ያለውን ግንዛቤ ለማሳደግ በጋራ እየሠራ ነው
ህብረተሰቡ ስለሸማቾች መብት ያለውን ግንዛቤ  በማሳደግ በኩል በጋራ  እየሠራ መሆኑን የኢፌዴሪ የንግድ ውድድርና የሸማቾች  ጥበቃ ባለሥልጣን አስታወቀ ።በትናንትናው ዕለት በአገር አቀፍ ደረጃ  ለ5ኛ ጊዜ  በተከበረው  አለማቀፍ የሸማቾች መብት ቀን በዓል ላይ ከተለያዩ ባለደርሻ አካላት ጋር በተደረገው ውይይት እንደተገለጸው ህብረተሰቡ ስለሸማቾች መብት ያለው  ግንዛቤ  አነስተኛ በመሆኑ የግንባዜ ማሳደጊያ ሥራዎች መከናወን አለባቸው ተብሏል ።የዓለም  የሸማቾች  ቀን  ‹‹ በህብረተሰቡ የነቃ ተሳትፎ የሸማቾች መብትና ጥቅም ይረጋገጣል ›› በሚል መሪ ቃል የተበከረ ሲሆን ህብረተሰቡ  ከሸመታ  ጋር በተያያዘ የሚያጋጥሙት ተግዳሮቶችና የመፍትሄ አቅጣጫዎች ላይ ውይይት ተደርጓል ብለዋል ።በአገሪቱ የፍጆታ ዕቃዎች ላይ የሚስተዋሉ ተገቢ ያልሆኑ የዋጋ ጭማሬዎች፣ የስነ ልኬት ሚዛኖች ትክክለኛ ያለመሆን ፣ ደረሰኝ ለተገልጋዮች ያለመሥጠትና ሌሎች የህግ ጥሰቶች በስፋት  በሸማች ማህበረሰቡ ላይ የሚፈጸሙ መሆናቸው በወይይቱ ተጠቁሟል ።ህብረተሰቡ ከሸመታ ጋር በተያያዘ የሚያጋጥሙትን ችግሮች ለመቅረፍም ህብረተሰቡ ስለሸማቾች መብት ያለውን ግንዛቤ ለማሳደግ ከተለያዩ ባለድርሻ አካላት ጋር መሥራት መጀመሩን  የኢፌዴሪ የንግድ ውድድርና የሸማቾች ጥበቃ ባለሥልጣን ገልጿል  ።